**‍Ενημέρωση Επιχειρήσεων**

**Για Πρόστιμα ΓΕΜΗ.**

Το **Επιμελητήριο Πέλλας ενημερώνει τα μέλη του ότι στο ΦΕΚ 3542/Β/8-7-2025 δημοσιεύθηκε η Κοινή Υπουργική Απόφαση (ΚΥΑ) 46982/2025**, με τίτλο:

«Καθορισμός κριτηρίων επιβολής και ύψους των διοικητικών κυρώσεων του άρθρου 50 του ν. 4919/2022 στους μη συνεπείς υπόχρεους εγγραφής στο Γενικό Εμπορικό Μητρώο (Γ.Ε.ΜΗ.) και λοιπά σχετικά θέματα».

**Σύμφωνα με την εν λόγω ΚΥΑ, από την 1η Ιανουαρίου 2026, οι Υπηρεσίες Γ.Ε.ΜΗ**. των Επιμελητηρίων θα επιβάλλουν διοικητικές κυρώσεις (πρόστιμα) στους υπόχρεους εγγραφής στο Γ.Ε.ΜΗ., ανάλογα με τη νομική μορφή και την παράβαση, για παραβάσεις που σχετίζονται με:

* τη σύσταση εταιρείας μέσω της e-ΥΜΣ,
* ή/και τη λειτουργία της εταιρείας,

όπως προβλέπεται στα άρθρα 4 έως 11 της ΚΥΑ 46982/2025, βάσει του ν. 4919/2022 και άλλων ειδικότερων διατάξεων.

Προθεσμία τακτοποίησης εκκρεμοτήτων: **31 Δεκεμβρίου 2025**

Η Διοίκηση του Επιμελητηρίου Πέλλας, αντιλαμβανόμενη την ευθύνη της για την υποστήριξη των μελών **του, καλεί όλες τις επιχειρήσεις που είναι εγγεγραμμένες στο Γ.Ε.ΜΗ.** μ**έσω της Υπηρεσίας Γ.Ε.ΜΗ. του Επιμελητηρίου να προβούν έγκαιρα στην τακτοποίηση τυχόν εκκρεμοτήτων τους έως τις 31/12/2025**, ώστε να αποφύγουν την επιβολή προστίμων.

Για την πληρέστερη ενημέρωση των μελών, το πλήρες κείμενο της ΚΥΑ είναι διαθέσιμο στο ΦΕΚ: [ΦΕΚ 3542/Β/8-7-2025](https://www.korinthiacc.gr/index.php?page=acymailing_front&ctrl=fronturl&task=click&urlid=978&userid=11304&mailid=228&noheader=1)

Σε περίπτωση που η επιχείρησή σας δεν υπάγεται σε κάποια από τις περιπτώσεις παραβάσεων της ΚΥΑ, μπορείτε να αγνοήσετε την παρούσα ανακοίνωση.

Για διευκρινίσεις ή επιπλέον πληροφορίες, παρακαλούμε επικοινωνήστε με την **Υπηρεσία Γ.Ε.ΜΗ. του Επιμελητηρίου Πέλλας.**

25ης Μαρτίου 13 | 58200 Έδεσσα

Τηλ: 2381026555 | 6

e-mail: info@pellachamber.gr